韩维
朝发灵树寄曼叔师厚
朝发灵树东，旷野阴气积。
驱马入草间，左右号鹳鹢。
重云{左黑右沈去氵}玄幕，孤月隐白壁。
欹危涉涂淖，转侧缘沟脉。
凉风满川陆，眺览多近适。
却想会合乐，转首已成昔。
诸君豪俊士，经训饱搜昋。
上下古与今，抗论坚莫敌。
顾我处其间，倾听但跼蹐。
校士岂所当，直以气类得。
譬如礼天坛，珪璧奠且植。
陶匏以其质，并列不为惑。
论心见表暴，吐口出白黑。
朝案每共饮，夜床仍抵迹。
嘲谐间一发，清笑高哑哑。
自谓得如此，至死无厌斁。
敢于百里间，而惮辔与策。
因诗谢所思，酬篇无我默。